**Pripomoček za pripravo prvega pisma**

Ljubljana, x. xx. 20xx

Naslov prejemnika pisma

Spoštovani!

Na LU \_\_\_\_\_ /srednji šoli \_\_\_\_\_ smo se odločili, da bomo začeli na sistematičen način skrbeti za kakovost lastnega dela na ravni celotne organizacije. Tako skušamo s pomočjo modela za presojanje in razvijanje kakovosti POKI ugotoviti, kakšna je kakovost našega delovanja na področju \_\_\_\_\_\_\_\_\_ ter jo na podlagi ugotovljenega stanja tudi izboljšati.

Z namenom, da bi vsestransko osvetlili nekatera vprašanja v povezavi s kakovostjo našega delovanja, smo poleg izvedbe empiričnega dela (anketiranja in intervjuvanja) v povezavi z našim delom na področju \_\_\_\_\_\_\_\_\_\_\_ predvideli tudi izvedbo metode zgledovanja, katere namen je učenje od najboljših organizacij. Ker smo se v naši organizaciji odločili, da se bomo bolj podrobno osredotočili na kakovost v povezavi z \_\_\_\_\_\_\_\_\_\_\_\_\_\_\_\_\_\_ in ker ste vi znani kot organizacija, ki se že dolgo časa ukvarja z \_\_\_\_\_\_\_\_\_\_\_ ter imate to področje zelo dobro razvito, bi vas zaprosili za sodelovanje v vlogi partnerske organizacije pri izpeljavi metode zgledovanja. Pri izpeljavi metode zgledovanja smo imeli v mislih predvsem zgledovalni obisk predstavnika naše organizacije pri vas, saj se nam zdi to najbolj učinkovit način za izmenjavo informacij s partnersko organizacijo. V ta namen smo pripravili tudi nekaj osrednjih vprašanj, ki zadevajo področje \_\_\_\_\_\_\_\_\_\_\_\_ in o katerih bi se želeli z vami na zgledovalnem obisku bolj podrobno pogovoriti.

Pri pripravi in uporabi metode zgledovanja bomo tudi upoštevali etična načela, ki so se vzpostavila ob uporabi metode med partnerskimi organizacijami. To pomeni, da bomo z vsemi podatki, ki jih bomo v procesu zgledovanja pridobili, ravnali zaupno in jih brez vašega predhodnega privoljenja ne bomo posredovali drugim organizacijam. Ravno tako boste imeli vpogled rezultate zgledovalnega obiska ter možnost izvedbe partnerskega obiska v povezavi z vprašanji \_\_\_\_\_\_\_\_\_\_\_\_\_\_ v naši organizaciji.

Predvidevamo, da bo zgledovalni obisk v vaši organizaciji trajal okrog 4 ure, prosili pa bi vas, če je lahko v času zgledovalnega obiska prisoten tudi predstavnik vaše organizacije, ki se ukvarja s področjem \_\_\_\_\_\_\_\_\_\_\_\_\_\_.

Nedvomno bi prav vaš prispevek pripomogel h kakovosti, ki si jo želimo. Zato upamo, da si boste vzeli čas za izmenjavo mnenj in dobrih praks, kar bi pripomoglo k obojestranski strokovni rasti in večji kakovosti. Zgledovalni obisk smo nekako predvideli xx.xx.20xx, vendar smo predlagani termin pripravljeni prilagoditi glede na vaš čas.

Vljudno vas prosimo, če predlog proučite in nam po priloženi pošti ali elektronskem naslovu \_\_\_\_\_\_\_\_\_\_@\_\_\_\_\_\_ sporočite, ali ste kot partnerska organizacija pripravljeni izpeljati metodo zgledovanja z nami. Prosimo Vas, če nas lahko o Vaši odločitvi obvestite najkasneje do xx.xx.20xx, pri čemer vas res lepo prosimo, da nam sporočite tudi to, če zaradi kakršnihkoli vzrokov niste pripravljeni izpeljati metode zgledovanja z našo organizacijo.

V kolikor se boste za udeležbo odločili, kar si zelo želimo, vam bomo še pred izvedbo metode zgledovanja poslali nekoliko podrobnejša vsebinska izhodišča za razpravo, pa tudi druge potrebne informacije.

Lepo pozdravljeni!

 Za skupino za kakovost

 \_\_\_\_\_\_\_\_\_\_\_\_\_\_\_\_\_\_